

****

a

**މަޢުލޫމާތު ހާމަކުރުމުގެ ރަންވަނަ**

**އެންމެ ރަނގަޅު ވެބްސައިޓް**

**2016، 2017 އަދި 2018 - އޭސީސީ**

**އެންޓި-ކޮރަޕްޝަން ކޮމިޝަން**

މާލެ،ދިވެހިރާއްޖެ

ޞުލްޙަވެރިކަން ރައްޔިތުންނަށް- ސަމާލުކަން ތަހުޒީބަށް

**އެންޓި-ކޮރަޕްޝަން، އިންޓެގްރިޓީ ވީޑިއޯ ސްޕޮޓް މުބާރާތް - 2019**

**މުބާރާތުގެ ގަވާއިދު**

1. **ތަޢާރަފު**

މިއީ ނަޒާހަތްތެރި މުޖްތަމަޢެއް ބިނާކުރުމަށް ކުރެވޭ މަސައްކަތުގައި މުޅިމަޖުތަމަޢުގެ ބައިވެރިވުން އިތުރުކޮށް، ކޮރަޕްޝަނާ ދެކޮޅަށް މަސައްކަތްކުރުމަށް ހޭލުންތެރިކުރުވުމުގެ މަޤްޞަދުގައި، އާންމުކޮށް ހުޅުވައިލައިގެން ބާއްވާ ވީޑިއޯ ސްޕޮޓް އުފެއްދުމުގެ މުބާރާތުގެ ގަވާއިދެވެ. މި މުބާރާތުން ހޮވާލެވޭ އެންމެ ރަނގަޅު ވީޑިއޯ ސްޕޮޓްތައް ނަޒާހަތްތެރިކަމުގެ ސިފަތައް ކުރިއެރުވުމަށް ބާރު އެޅުމުގެ ގޮތުން ސޯޝަލް މީޑިއާ އާއި ޓީވީތަކުން ދެއްކުމުގެ އިތުރުން ކޮމިޝަނުން ހިންގާ ހޭލުންތެރިކަން އިތުރު ކުރުމުގެ ޕްރޮގްރާމްތަކުގައި ބޭނުންކުރެވޭނެއެވެ. އަދި ބޭނުންވާ ފަރާތްތަކަށް މި ވީޑިއޯ ސްޕޮޓްތައް ފަސޭހައިން ލިބޭނޭ އިންތިޒާމެއް ހަމަޖައްސައި ދެވޭނެއެވެ.

މި މުބާރާތުގެ މައިގަނޑު މަޤްސަދަކީ އެންޓި-ކޮރަޕްޝަނާއި، ނަޒާހަތްތެރިކަމާ ގުޅޭ މެސެޖުތަކެއް ފޯރުކޮށްދެވޭނެ ވީޑިއޯ ސްޕޮޓްތަކެއް އުފެއްދުމެވެ. އެގޮތުން، މި މުބާރާތުގެ ތަފްސީލީ މަޤްޞަދުތަކަކީ:

* އެންޓި-ކޮރަޕްޝަން ނުވަތަ ނަޒާހަތްތެރިކަމުގެ ސިފަތައް ކުރިއެރުވުމަށް ހިތްވަރުދޭ ވީޑިއޯ ސްޕޮޓްތަކެއް އުފެއްދުމުގެ ފުރުޞަތު މުޖުތަމަޢުގެ އެންމެހާ ފަރާތްތަކަށް ފަހިކޮށް ދިނުން.
* ކޮޕްޝަނާ ދެކޮޅަށް މަސައްކަތް ކުރުމުގެ ރޫޙު އާލާކޮށް، ކޮރަޕްޝަނާ ދެކޮޅަށް މަސައްކަތް ކުރާ ފަރާތްތަކަށް ހިތްވަރުދިނުން.
* ކޮމިޝަނުން ކުރިއަށް ގެންދާ ހޭލުންތެރިކުރުމުގެ ސެޝަންތަކާއި އާންމުން ހޭލުންތެރިކުރުމަށް ސޯޝަލް މީޑިއާ ޒަރީއާއިން އަދި ރާއްޖޭގެ ޓީވީ ޗެނަލްތައް މެދުވެރިކޮށް އާންމުން ހޭލުންތެރިކުރުވުމަށް ގެނެސްދޭނޭ ނަޒާހަތްތެރިކަމާ ގުޅޭ ވީޑިއޯ ސްޕޮޓްތަކެއް އުފެއްދުން.
* ކޮރަޕްޝަނާއިމެދު އާންމުންގެ ހޭލުންތެރިކަން އިތުރުކޮށް ނަޒާހަތްތެރި މުޖުތަމަޢެއް ބިނާކުރުމަށް ބާރުއެޅުން.

1. **އަމާޒުކުރާ ފަރާތްތައް:**

މި މުބާރާތް އަމާޒުކުރަނީ 18 އަހަރުން ދަށުގެ ދަރިވަރުންނަށާއި، 18 އަހަރުން މަތީގެ އާންމު ފަރުންނަށް އަދި ކޮލެޖް ޔުނިވާރސީޓީގެ ޔޫނިއަންތަކަށާއި، ރާއްޖޭގައި އުފައްދައިފައިވާ ކުލަބު ޖަމްޢިއްޔާ ޖަމާޢަތްތަކަށެވެ. މުބާރާތުގައި ބައިވެރިވާ ފަރާތްތައް ބައިވެރިވާންވާނީ ތިރީގައިވާ ކެޓަގަރީން ކުރެ ކެޓަގަރީއެއް ގައެވެ.

* ކެޓަގަރީ 1: ދަރިވަރުންގެ ބައި (18 އަހަރުން ދަށް)
* ކެޓަގަރީ 2: އާންމު ފަރުދުންގެ ބައި (18 އަހަރުން މަތި)
* ކެޓަގަރީ 3: ކޮލެޖް ޔުނިވާރސިޓީގެ ޔޫނިއަން، އެކިއެކި ކުލަބު، ޖަމުއިއްޔާ ޖަމާއަތްތަކުގެ ބައި

1. **މުބާރާތުގައި ބައިވެރިވުން:**

މުބާރާތުގައި ބައިވެރިވުމުގެ ފުރުސަތު ހުޅުވާލެވޭނީ 19 ނޮވެންބަރު 2019 ދުވަހުގައެވެ. މުބާރާތުގައި ބައިވެރިވުމުގެ ފުރުސަތު ހުޅުވައިލާއިރު، މުބާރާތުގެ ގަވާއިދު، ކޮންސެންޓް ފޯމް އަދި ބައިވެރިވުމުގެ ފޯމް ކޮމިޝަނުގެ ވެބްސައިޓުގައި ޝާއިޢު ކުރާނެއެވެ. ބައިވެރިވާ ފަރާތްތަކުން މުބާރާތުގައި ބައިވެރިވުމުގެ ފޯމު ފުރިހަމަ ކުރުމަށްފަހު، 2019 ޑިސެންބަރު 5 ވާ ބުރާސްފަތި ދުވަހުގެ 14:00 ގެ ކުރިން info@acc.gov.mv އަށް މެއިލްކުރަންޖެހޭނެއެވެ. (މުބާރާތުގައި ބައިވެރިވުމަށް އެދޭ ފޯމް މި ގަވާއިދާ އެކު ހީރަސްކުރެވިފައި ވާނެއެވެ.)

1. **މުބާރާތް ކުރިއަށް ގެންދާނެ މުއްދަތު:**

މި މުބާރާތް ކުރިއަށް ގެންދާނީ 1 ޑިސެންބަރު 2019 އިން 31 ޑިސެންބަރު 2019 ގެ ނިޔަލަށެވެ. އޭސީސީއަށް ވީޑިއޯ ސްޕޮޓްތައް ބަލައިގަންނާނެ ސުންގަޑިއަކީ 31 ޑިސެންބަރު 2019 ވާ އަންގާރަ ދުވަހުގެ 14:00 ގެ ނިޔަލަށެވެ.

1. **ބޭނުންކުރާނެ ކޮންޓެންޓް:**

5.1 މުބާރާތުގައި ބައިވެރިކުރާ ހުރިހާ ވީޑިއޯ ސްޕޮޓްތަކެއް ވެސް އަމާޒުކުރަންވާނީ އެންޓި-ކޮރަޕްޝަން ނުވަތަ ނަޒާހަތްތެރިކަމުގެ ސިފައެއް ނުވަތަ ސިފަތަކެއް ދަރިވަރުންނާއި މުޖުތަމަޢުގައި އަށަގެންނެވުމަށް ބާރުއަޅާ ސާފުކޮށް ބުނެދެވޭ ޕޮޒިޓިވް މެސެޖެއް ނުވަތަ މެސެޖްތަކެއްގެ ގޮތުގައެވެ.

5.2 ނަޒާހަތްތެރިކަމާ ގުޅޭގޮތުން ދެވޭ މެސެޖްތަކުގައި ތެދުވެރިކަން، އިޚްލާސްތެރިކަން، އަމާނަތްތެރިކަން، ވަފާތެރިކަން، ނުރަނގަޅު ސިފަތަކުން ދުރުހެލިވުން، އިޙްތިރާމްކުރުން، ޒިންމާދާރުވުން، ތެދުބުނުން، އިންސާފުވެރިވުން، އަނެކާގެ ހައްޤަށް އިޙްތިރާމްކުރުން ފަދަ ސިފަތަކަށް އަމާޒުކުރެވިދާނެއެވެ. މީގެ އިތުރުން ދިވެހި ރާއްޖޭގެ ޤައުމީ މަންހަޖުގައި ޝެއަރޑް ވެލިއުސްގެ ގޮތުގައި ހިމެނޭ ނަޒާހަތްތެރިކަމަށް ބާރުއަޅާ ސިފަތަކަށް ވެސް އަމާޒުކުރެވިދާނެއެވެ.

5.3 ކޮރަޕްޝަނާ ފަސާދައާ ދެކޮޅަށް މުޖުތަމައު ހޭލުންތެރިކުރުވާ ކޮރަޕްޝަނާ ދެކޮޅަށް މަސައްކަތް ކުރުމަށް ހިތްވަރުދެވޭ ފަދަ ގޮތަކަށް ވެސް ވީޑިއޯ ސްޕޮޓް ތައްޔާރު ކުރެވިދާނެއެވެ.

* 1. މުބާރާތުގައި ބައިވެރިކުރާ ވީޑިއޯ ސްޕޮޓްތަކުގައި ބޭނުންކޮށްފައި ހުންނަންވާނީ ދިވެހި މުޖުތަމައުގެ ހަމައާއި އުސޫލްތަކާއި އަޚްލާޤީ ފެންވަރަށް ފެތޭ ބަސްމަގެކެވެ.
  2. ވީޑިއޯ ސްޕޮޓްތަކުގައި ބޭނުން ކުރާ ފަސްމަންޒަރުން ނުރަނގަޅު މެސެޖެއް ދޭނޭ އެއްވެސް އެއްޗެއް ނުވަތަ މަންޒަރެއް ފެނިގެން ނުވާނެއެވެ.
  3. ވީޑިއޯ މަންޒަރާ އަޑާއެކު ވަކި ޚާއްޞަ މެސެޖްތަކެއް ދިނުމަށްޓަކައި ޓެކްސްޓް މެސެޖްތައް ބޭނުންކުރެވިދާނެއެވެ.

1. **ވީޑިއޯ ސްޕޮޓްތައް ތައްޔާރުކުރުމުގައި ސަމާލުކަން ދޭންވީ ކަންތައްތައް:**

6.1 މުބާރާތަށް ހުށަހަޅާ ވީޑިއޯ ސްޕޮޓްތައް ހުންނަންވާނީ AVI, MOV, MP4ފޯމެޓްގައެވެ. އަދި އެސްޕެކްޓް ރޭޝިއޯ: 4:3,16:9 އެވެ. އަދި ވީޑިއޯ ސައިޒް 720x1280 ގައި ހިފެހެއްޓިފައެވެ.

* 1. މުބާރާތަށް ހުށަހަޅާ ވީޑިއޯ ސްޕޮޓްތަކުގައި ކެމަރާގެ ކުރިމަތީގައި ޙަރަކާތްތެރިވާ ފަރާތްތަކުގެ ކޮންސެންޓް އޮތްކަމުގެ ލިޔުން އަދި ކެމަރާގެ ކުރިމަތީގައި ޙަރަކާތްތެރިވާ ފަރާތަކީ ކުޑަކުއްޖެނަމަ އެފަރާތުގެ ބެލެނިވެރިޔާގެ ކޮންސެންޓް އޮތްކަމުގެ ލިޔުން ހުށަހަޅަން ވާނެއެވެ. މި ގޮތުން ކުއްޖަކު ބައިވެރިކުރުމުގެ ކުރިން އެކުއްޖަކު ބައިވެރިވާން އިއުތިރާޒް ނުކުރާކަމުގެ ކޮންސެންޓް ފޯމުގައި އެކުއްޖެއްގެ ބެލެނިވެރިޔާ ލައްވާ ސޮއިކުރުވާން ވާނެއެވެ. މިކަން ކަށަވަރު ކުރެއްވުމަކީ މަސްޢޫލުވާ ފަރާތުގެ ޒިންމާއެކެވެ. އަދި މި ދެންނެވި ކޮންސެންޓް ފޯމްތައް ވީޑިއޯ ސްޕޮޓް އޭ.ސީ.ސީއަށް ހުށަހަޅާއިރު ހުށަހަޅަންވާނެއެވެ. (ކޮންސެންޓް ފޯމު މި ގަވާއިދާއެކު ހީރަސްކުރެވިފައި ވާނެއެވެ).
  2. މުބާރާތުގައި ބައިވެރިވާ ހުރިހާ ފަރާތެއްވެސް ޢަމަލީ މަސައްކަތް ފެށުމުގެ ކުރިން ބައިވެރިވުމަށް އިއުތިރާޒު ނުކުރާކަމާއި މޮޑެލް ރިލީޒްކުރުމުގެ ހުއްދަ ދިނުމުގެ ގޮތުން "ބައިވެރިންގެ އިޢުތިރާޒެއް ނެތް ކަމުގެ ލިޔުން އަދި މޮޑެލް ރިލީޒް ފޯމް" ފުރިހަމަކޮށް ސޮއިކުރަން ވާނެއެވެ.
  3. މުބާރާތުގައި ބައިވެރިކުރާ ވީޑިއޯ ސްޕޮޓްތަކުގެ ދިގުމިނަކަށް ވާންވާނީ މަދުވެގެން 30 ސިކުންތު އަދި ގިނަވެގެން 1 މިނިޓެވެ.
  4. މުބާރާތުގައި ބައިވެރިވާ ފަރާތްތަކުން އޭސީސީ އާ މުޢާމަލާތް ކުރުމަށް ފޯކަލް ޕޮއިންޓެއް ކަނޑައަޅުއްވާ، ކޮމިޝަނާ މުޢާމަލާތްކޮށް ހަދާނީ އެ ފޯކަލް ޕޮއިންޓް މެދުވެރިކޮށެވެ.
  5. އެއްނަމެއްގައި ނުވަތަ އެއްފަރާތެއްގެ ނަމުގައި ގިނަވެގެން ހުށަހެޅޭނީ 3 ވީޑިއޯ ސްޕޮޓެވެ.
  6. ކޮންމެ ފަރާތަކަށް ވެސް ބައިވެރިވެވޭނީ އެއް ކެޓަގަރީގައެވެ.
  7. މުބާރާތަށް ހުށަހަޅާ ވީޑިއޯ ސްޕޮޓަކީ ނުވަތަ ވީޑިއޯ ސްޕޮޓްގެ އެއްވެސް ބަޔަކީ އެއްވެސް ފަރާތެއްގެ އަސްލެއްގެ ނަކަލަކަށް ވެގެން ނުވާނެއެވެ. އަދި މިފަދަ ނަކަލެއް ހިމެނިފައި ނުވާނެ ކަމުގެ ލިޔުމެއް ވީޑިއޯ ޑްރާމާ ސްޕޮޓް ހުށަހަޅާއިރު ހުށަހަޅަން ވާނެއެވެ (މި ލިޔުމުގެ ސާމްޕަލެއް މި ގަވާއިދާއެކު ހީރަސްކުރެވިފައި ވާނެއެވެ).
  8. މުބާރާތަށް ހުށަހަޅާ ވީޑިއޯ ސްޕޮޓްތަކުގައި ދިވެހި ބަހުން ނުވަތަ އިނގިރޭސި ބަހުން މުޢާމަލާތް ކުރެވިދާނެއެވެ.
  9. ވީޑިއޯ ސްޕޮޓްތަކުގައި ބައިވެރިންގެ ކޮސްޓިއުމް އަދި މޭކަޕް ކުރުމުގައި ޖިންސް އޮޅުވައިލައިގެން ހުށަހަޅައިގެން ނުވާނެއެވެ.
  10. މުޅި ހުށަހެޅުމުގައިވެސް އިސްލާމުދީނުގެ އަސްލަކާ ޚިލާފުވާ ނުވަތަ ދިވެހި ރާއްޖޭގެ ޤާނޫނާ ގަވާއިދުތަކާ ފުށުއަރާކަމެއް ނުވަތަ އާންމު އިޖުތިމާޢީ މިންގަޑާ ޚިލާފު އެއްޗެއް ނުވަތަ މަންޒަރެއް ހިމަނައިގެން ނުވާނެއެވެ.
  11. ވަކި މީހަކަށް އަމާޒުކުރެވޭ ގޮތަށް ނުވަތަ ވަކި މީހަކު ސިފަވާގޮތަށް އެއްވެސް މެސެޖެއް ނުވަތަ މަންޒަރެއް ހިމަނައިގެން ނުވާނެއެވެ.
  12. މުބާރާތަށް ހުށަހަޅާ ހުރިހާ ވީޑިއޯ ސްޕޮޓެއް ވެސް ތައްޔާރުކުރި ފަރާތަށް ކްރެޑިޓް ދިނުމާއެކު ބޭނުންކުރުމުގެ ހުއްދަ އޭސީސީއަށް ލިބިދޭކަމަށް ހުށަހަޅާފަރާތުން އެއްބަސްވާން ޖެހޭނެއެވެ.

1. **ހުށަހަޅާނެ ގޮތް:**

މުބާރާތަށް ހުށަހަޅާ ހުށަހެޅުންތައް ހުންނަންވާނީ A4 ސިޓީ އުރައެއްގައި ބަންދުކުރެވި، ނަމާއި އެޑްރެސް، ފޯން ނަންބަރު އަދި މުބާރާތުގެ ނަން ސިޓީގެ ބޭރުގަނޑުގައި ލިޔެފައެވެ.

ހުށަހަޅަންޖެހޭ ތަކެތި:

ވީޑިއޯ ސްޕޮޓް ހިމެނޭ ސީޑީ

ބައިވެރިންގެ މަޢުލޫމާތު ފޯމު

އިސްފަރާތުގެ ނުވަތަ އިސްފަރާތްތަކުގެ އިޤްރާރު

ކޮންސެންޓް ފޯމްތައް

ވީޑިއޯ ޑްރާމާ ސްޕޮޓުގެ ޚުލާސާ ފޯމު

1. **ސުންގަޑި**

މުބާރާތުގައި ބައިވެރިކުރާ ހުށަހެޅުންތައް ހުށަހަޅާނީ 2019 ޑިސެންބަރު 31 ވާ އަންގާރަ ދުވަހުގެ 14:00 ކުރިން އޭސީސީ ގެ ރިސެޕްޝަނަށެވެ.

1. **އިންސާފުކުރުން**

މުބާރާތަށް ހުށައަޅާ ވީޑިއޯ ސްޕޮޓްތައް އިންސާފުކުރާނީ އޭސީސީން ކަނޑައަޅާ ޓެކްނިކަލް 3 ބޭފުޅުންގެ މިނިވަން ޕެނަލަކުންނެވެ. މުބާރާތުގެ ވަނަތަކަށް ހޮވޭނީ ޕޮއިންޓް ދެވޭ އުޞޫލުގެ ބައިތަކުން 75 އިންސައްތައަށް ވުރެ މަތިން ސްކޯކުރާ ފަރާތްތަކަށެވެ.

1. **ޕޮއިންޓް ދެވޭނެ އުޞޫލު:**

|  |  |
| --- | --- |
| **#** | **ބައިތައް** |
| **1** | ކޮރަޕްޝަނާ ދެކޮޅަށް މަސައްކަތްކުރުމަށް ހިއްވަރުދެވޭ މިންވަރު |
| **2** | ނަޒާހަތްތެރިކަމުގެ މެސެޖް ދެވޭ މިންވަރު |
| **3** | އުފެއްދުންތެރި ޚިޔާލު ހުރި މިންވަރު |
| **4** | އާންމު ހާލަތާ ގުޅުންހުރި މިންވަރު |
| **5** | ބައިވެރިންގެ ހުނަރުވެރިކަން ދައްކުވައިދޭ މިންވަރު |
| **6** | ވާހަކަ ދެއްކުމުގެ ހުނަރުވެރިކަމާއި ހުށަހަޅައިދީފައިވާ މިންވަރު |
| **7** | ޑައިރެކްޝަންގެ ފެންވަރު |
| **8** | ހުށަހެޅުން ފުރިހަމަ ކުރެވިފައިވާ މިންވަރު |

1. **ހޮވާނެ ވަނަތައް އަދި އިނާމު**

ކޮންމެ ކެޓަގަރީއަކުން ވެސް ހޮވާނެ ވަނަތަކާއި ކަނޑައެޅިފައިވާ އިނާމު ތިރީގައި މިވަނީއެވެ.

1. އެއްވަނަ ވީޑިއޯ ސްޕޮޓް (ހަނދާނީ ލިޔުން އަދި ފައިސާގެ އިނާމް -/20000 ރުފިޔާ)
2. ދެވަނަ ވީޑިއޯ ޑްރާމާ ސްޕޮޓް (ހަނދާނީ ލިޔުން އަދި ފައިސާގެ އިނާމް -/15000 ރުފިޔާ)
3. ތިންވަނަ ވީޑިއޯ ޑްރާމާ ސްޕޮޓް (ހަނދާނީ ލިޔުން އަދި ފައިސާގެ އިނާމް -/10000 ރުފިޔާ)

****



ޞުލްޙަވެރިކަން ރައްޔިތުންނަށް- ސަމާލުކަން ތަހުޒީބަށް

a

**މަޢުލޫމާތު ހާމަކުރުމުގެ ރަންވަނަ**

**އެންމެ ރަނގަޅު ވެބްސައިޓް**

**2016، 2017 އަދި 2018 - އޭސީސީ**

**އެންޓި-ކޮރަޕްޝަން ކޮމިޝަން**

މާލެ،ދިވެހިރާއްޖެ

**އެންޓި-ކޮރަޕްޝަން، އިންޓެގްރިޓީ ވީޑިއޯ ސްޕޮޓް މުބާރާތް - 2019**

**ބައިވެރިވުމަށް އެދި ހުށަހަޅާ ފޯމު**

ބައިވެރިވާ ކެޓަގަރީ: ...............................................................

|  |  |
| --- | --- |
| **ބައިވެރިވާ ފަރާތުގެ** | |
| ނަން : | އަތޮޅާއި ރަށް : |
| ފޯނު ނަންބަރު : | އީ-މެއިލް އެޑްރެސް : |

|  |  |
| --- | --- |
| **ފޯކަލް ޕޮއިންޓްގެ މަޢުލޫމާތު** | |
| ނަން: | މަޤާމު: |
| އީމެއިލް އެޑްރެސް: | މޮބައިލް ނަންބަރު: |

ޔޫނިއަން، ކުލަބު ޖަމުއިއްޔާ ޖަމާއަތްތަކުގެ ކެޓަގަރީގައި ބައިވެރިވާނަމަ މިބައި ފުރިހަމަ ކުރަންވާނެއެވެ.

**އިތުރު މަޢްލޫމާތު ހޯއްދެވުމަށް 3015200 ނުވަތަ 3317410 ނަންބަރު ފޯނާ ގުޅުއްވުން އެދެމެވެ.**

|  |  |
| --- | --- |
| އިސްވެރިޔާގެ ނަން: | ތައްގަނޑު: |
| މަޤާމު: |
| މޮބައިލް ނަންބަރު: |
| ތާރީޚް: |
| ސޮއި: |

މި ފޯމު ފުރިހަމަކުރުމަށްފަހު 2019 ޑިސެންބަރު 10 ވަނަ ދުވަހުގެ 14:00 ގެ ކުރިން ކޮމިޝަނުގެ އީމެއިލް [info@acc.gov.mv](mailto:info@acc.gov.mv) އަށް މެއިލް ކުރެއްވުން އެދެމެވެ.

**ބެލެނިވެރިޔާގެ އިޢުތިރާޒެއް ނެތް ކަމުގެ ލިޔުން**

**(18 އަހަރުން ދަށުގެ ދަރިވަރުންނަށް)**

|  |  |
| --- | --- |
| **ދަރިވަރުގެ މަޢުލޫމާތު:** | |
| ދަރިވަރުގެ ފުރިހަމަ ނަން: | ގޭގެ އެޑްރެސް: |
| ސްކޫލް/ ކޮލެޖް/ޔުނިވާސިޓީ: | އަތޮޅާއި ރަށް: |

|  |  |
| --- | --- |
| **ބެލެނިވެރިޔާގެ މަޢުލޫމާތު:** | |
| ބެލެނިވެރިޔާގެ ފުރިހަމަ ނަން: | ގޭގެ އެޑްރެސް: |
| އަތޮޅާއި ރަށް: | ފޯނު ނަންބަރު: |
| ތާރީޚް: | ސޮއި: |

އެންޓި-ކޮރަޕްޝަން ކޮމިޝަނުގެ ފަރާތުން ކުރިއަށް ގެންދާ އެންޓި-ކޮރަޕްޝަން އަދި ނަޒާހަތްތެރިކަމުގެ ވީޑިއޯ ސްޕޮޓް މުބާރާތުގައި، އަޅުގަނޑުގެ ބެލެނިވެރިކަމުގެ ދަށުގައި މަތީގައި އެވާ ދަރިވަރު ބައިވެރިވުމާއި މެދު އަޅުގަނޑުގެ އިޢްތިރާޒެއް ނެތެވެ.

ބެލެނިވެރިޔާގެ ނަން: ........................................................ ސޮއި: ............................. ތާރީޚް: ...................

**މޮޑެލް ރިލީޒް ފޯމް**

ބައިވެރިވާ ފަރާތުގެ ނަމާއި އެޑްރެސް: ............................................ އައިޑީ ނަންބަރު: ................................

ހުށަ ފަރާތުގެ ނަމާއި އެޑްރެސް: .................................................. އައިޑީ ނަންބަރު: .................................

## އެންޓި-ކޮރަޕްޝަން ކޮމިޝަނުގެ ފަރާތުން ކުރިއަށް ގެންދާ އެންޓި-ކޮރަޕްޝަން / ނަޒާހަތްތެރިކަމުގެ ވީޑިއޯ ސްޕޮޓް މުބާރާތުގައި، އަޅުގަނޑު ބައިވެރި މިވަނީ މުބާރާތުގެ ގަވާއިދު އެނގި ހުރެ، އެއްވެސް މަޖުބޫރުކަމެއް އަދި އިޢްތިރާޒެއް ނެތިއެވެ. އަދި މި މުބާރާތުގެ ގަވާއިދުގެ މަގުސަދުތައް ހާސިލުކުރުމުގެ ގޮތުން އެކިއެކި މީޑިއަމް ތަކުގައި މި އުފެއްދުން ބޭނުންކުރުމާމެދު އަޅުގަނޑުގެ އިޢުތިރާޒެއް ނެތެވެ.

=========================================================================================

އުފައްދާ ހުށަހަޅާ ފަރާތުގެ: ބައިވެރިވާ ފަރާތުގެ:

ސޮއި: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ސޮއި:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ނަން: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ނަން:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

އައިޑީ ނަންބަރު: \_\_\_\_\_\_\_\_\_\_\_\_\_\_\_\_\_\_\_ އައިޑީ ނަންބަރު :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ފޯންނަންބަރު: \_\_\_\_\_\_\_\_\_\_\_\_\_\_\_\_\_\_\_\_\_\_ ފޯންނަންބަރު: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ތާރީޚް: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ތާރީޚް:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_